b'\n_START_ARTICLE_\nDrava, Sava, So\xc4\x8da\n_START_SECTION_\nVsebina\n_START_PARAGRAPH_\nTri reke, sestre, se odlo\xc4\x8dijo za tekmovanje, da bi ugotovile, katera pride prej do morja. Ko so zve\xc4\x8der legle k po\xc4\x8ditku, se reka Drava odlo\xc4\x8di, da se bo odpravila proti morju in tako pove\xc4\x8dala mo\xc5\xbenosti za zmago._NEWLINE_Zjutraj se je prebudila reka Sava in ugotovila, da je starej\xc5\xa1a sestra \xc5\xbee odrinila na pot. Sklenila je, da mlaj\xc5\xa1e sestre So\xc4\x8de ne bo budila in si bo tako pridobila prednost. Zato hitro odbrzeli proti morju._NEWLINE_Ko se je So\xc4\x8da zbudila in opazila, da sta jo starej\xc5\xa1i sestri prevarali, je v besu zbrala vse svoje vode in valovje in po najkraj\xc5\xa1i mo\xc5\xbeni poti mahnila proti morju. Drla je skozi soteske in skale. Tako je reka So\xc4\x8da prva prispela do morja.\n_START_SECTION_\nLiki\n_START_PARAGRAPH_\nV zgodbici so tri osebe: Drava, Sava in So\xc4\x8da. Drava in Sava sta tipi\xc4\x8dna lika starej\xc5\xa1ih in hudobnih sester, ki imata nepo\xc5\xa1tene namene. So\xc4\x8da pa je najmlaj\xc5\xa1a in tudi po\xc5\xa1tena. Na koncu tudi zmaga, saj v ljudskih pravljicah dobro vedno zmaga nad slabim.\n_START_SECTION_\nAnaliza zgodbe\n_START_PARAGRAPH_\nIz obravnavane zgodbice lahko razberemo tipi\xc4\x8den odnos med starej\xc5\xa1imi in najmlaj\xc5\xa1imi otroci. Prav tako je nauk zgodbe o\xc4\x8diten: Sleparjenje je vedno kaznovano in dobro je vedno nagrajeno.'